السلام عليكم ورحمة الله وبركاته
مما راق لي
اباوع بالوجوه وانشد الناس
ولا اشوفك حبيبي ويانه موجود
ويرد غفله الحزن ياخذني وياه
وترد ادموع عيني الخلصت اردود
مو كل عين تبجي وتهمل ادموع
انا ادموعي وكيحه وتاكل خدود
ما محظوظ دوم ابهاي دنياي
وادله اهواي عندي وعندي اشهود
البحر هذا اليروي الزين والشين
بس اجبل عليه ولنه صيهود
صديجي ومن برد غطيته بغطاي
طلبت اغطاي منه وجاني هادود
لان گالو اطير اواملك اجناح
خلوني ابقفص وجناحي مشدود
ادگ باب الفرح بيدي الاثنين
ايتراوالي انفتح والباب مسدود
والله من ارد اسولف عن الايام
ابچي الناس كلها وحتى اليهود
نعم انته كريم وبس بالفراك
چا هلبت حبيبي بوصلك اتجود
ما عندي طمع وانته اعلم ابهاي
رايد سلتي ومن غير عنگود
غشيم وصدگت من گتلي بالعيد
وثالث عيد هذا وانطر اتعود
روحي العود صارت والهجر نار
ويا نار اسمعت ما تحرگ العود
اذا ليلك شهر محسوب هم زين
دهر محسوب ليلي ويمكن ايزود
وذا وكتك تراده وباعك ارخيص
انا ابنص الشماته انبعت فرهود
بعدني اعلى الدرب من يومكم ذاك
وبثوب الحزن هالگاعد اگعود
وانه امحلف اليغسل واليدفنون
اذا اموت اندفن بهدومي السود
منقوووووووووول:d8a7d8bad8a7d8aa: